​Ingen personer eller dyr har været i fare i forbindelse med branden i maskinhallen.

Politi og brandvæsen er onsdag eftermiddag blevet kaldt ud til en kraftig brand i en maskinhal på Arupvej ved Nørre Arup øst for Thisted. Maskinhallen, der er fyldt med halm, brød i brand ved 17-tiden, forklarer vagtchef hos Midt- og Vestjyllands Politi, Henrik Nielsen. - Folkene derude har forklaret, at det ryger helt vildt, og at de fortsat er i gang med slukningsarbejdet. - Vi har endnu ikke fuldt overblik over omstændighederne endnu, men der er ingen dyr eller mennesker i fare, lyder det fra Henrik Nielsen. - Ikke let af få bugt med gløderne Ifølge vagtchefen er situationen så småt ved at være under kontrol, selvom det kan være en besværlig omgang. - Det er ikke let at få bugt med gløderne i sådan noget halm, siger Henrik Nielsen. Politi og brandvæsen er endnu ikke klar over, hvad der har forårsaget branden.